Այսել Մամեդովա

Այսել Մամեդովա (, կամ ուղղակի Այսել (AISEL), ), ադրբեջանցի ջազ երգչուհի և երգահան։

Կենսագրություն 
Այսել Մամեդովան ծնվել է 1989 թվականի հուլիսի 3-ին Բաքվում՝ երաժշտական ընտանիքում։ 1995-2006 թվականներին հաճախել է Բյուլ-բյուլի անվան երաժշտական դպրոց, 2010 թվականին ավարտել է Բաքվի երաժշտական ակադեմիան։

Երգում է ջազ և սոուլ երաժշտական ժանրերում։ Մասնակցել է մի շարք երաժշտական միջոցառումների, այդ թվում՝ «Ջազի և բլյուզի կասպիական փառատոն» (2002), «Բաքվի ջազային փառատոն» (2005, 2006), «ՄուզԷներգո» իմպրովիզացիոն երաժշտության փառատոն (2007), Մոնտրյոյի ջազային փառատոն (2009) և Կովկասյան ջազ-փառատոն (2012)։

2017 թվականի նոյեմբերի 8-ին հայտարարվեց, որ Այսելը Լիսաբոնում՝ «Եվրատեսիլ 2018 երգի մրցույթ»-ում, ներկայացնելու է Ադրբեջանը։

2018 թվականի մարտի 4-ին Այսել Մամեդովան ներկայացրեց «Եվրատեսիլ 2018» մրցույթի համար նախատեսված «X My Heart» երգը։ Երգի հեղինակներն էին հույն երգահան և պրոդյուսեր Դիմիտրիս Կոնտոպուլոսը և շվեդուհի Սանդրա Բյուրմանը։ Երգը ձայնագրվել է Լոնդոնում։

Մամեդովային չի հաջողվել անցնել մրցույթի եզրափակիչ փուլ։

Ծանոթագրություններ 

Բաքվի երաժշտական ակադեմիայի շրջանավարտներ
Ադրբեջանի մասնակիցները Եվրատեսիլ երգի մրցույթում
Ադրբեջանցի երգչուհիներ
Եվրատեսիլ երգի մրցույթի մասնակիցներ
Ադրբեջանը Եվրատեսիլ երգի մրցույթում
21-րդ դարի երգչուհիներ
Ադրբեջանցի դաշնակահարուհիներ